**Protokol o radu knjižnice OŠ Žnjan-Pazdigrad u uvjetima pandemije COVID-19**

Rad školske knjižnice do daljnjega će se odvijati u skladu s propisanim mjerama za suzbijanje epidemije bolesti COVID-19, a usluge školske knjižnice korisnicima su dostupne u ograničenom načinu rada. Korisnici su dužni pridržavati se svih objavljenih aktualnih mjera.

Kako bi se smanjio broj ulazaka u prostorije knjižnice, korisnike upućujemo na rezervaciju i provjeru dostupne građe u e-katalogu školske knjižnice na [poveznici](https://library.foi.hr/lib/1568).

Kada otvorite stranicu e-kataloga učinite sljedeće:

1. Upišite prezime i ime autora ili naslov knjige koju tražite
2. Kada dobijete ispis knjiga, kliknite mišem na određenu jedinicu pa će vam se otvoriti opis knjige i broj primjeraka koji imamo u knjižnici te da li su dostupni za posudbu.

Svi učenici mogu doći u knjižnicu i posuditi knjigu (do 5 u skupini uz pridržavanje propisanog razmaka od 2m).

Ulazak u knjižnicu i kretanje po njoj:

1. Radno vrijeme za korisnike školske knjižnice istaknuto je na ulaznim vratima knjižnice i web stranici.
2. Broj korisnika koji istodobno mogu boraviti u prostoriji knjižnice je ograničen. Istovremeno u prostoru knjižnice može boraviti 8 učenika iz istog razrednog odjela.
3. Obvezatno je pridržavanje propisanog razmaka od najmanje 2 metra između pojedinih osoba u knjižnici.
4. Učenici viših razreda i djelatnici škole u knjižnicu dolaze sa zaštitnom maskom koju imaju na sebi cijelo vrijeme boravka u knjižnici.
5. Po ulasku u knjižnicu korisnici moraju dezinficirati ruke sredstvom za dezinfekciju.
6. Nema slobodnog pristupa policama s knjigama. Knjižničarka donosi učeniku traženu knjigu.
7. Korisnici su dužni čuvati posuđenu knjižnu građu. Posuđena knjižna građa ne smije se prosljeđivati drugim korisnicima u ili izvan škole.
8. Rad i učenje u knjižnici za korisnike je ograničen na 8 učenika iz iste grupe.
9. Učenici knjige vraćaju i odlažu u knjigomat koji je smješten ispred knjižnice.
10. Posuđenu građu knjižničar razdužuje i odlaže u je u pripremljenu kutiju za “karantenu”.
11. Obvezatna je karantena vraćene građe u trajanju od 24 do 72 sata, što može utjecati na dostupnost građe za posudbu.
12. U slučaju da se korisnik ne pridržava propisanih mjera i nakon što je upozoren, bit će mu onemogućeno služiti se uslugama školske knjižnice, o čemu će biti obaviješten razrednik.
13. U skladu s epidemiološkom situacijom moguće je uvođenje novih mjera ili promjena radnoga vremena Knjižnice za korisnike.

Protokol za rad školske knjižnice OŠ Žnjan-Paazdigrad u uvjetima bolesti COVID-19 donesen je u skladu s Protokolom o postupanju tijekom epidemije COVID-19 u OŠ Žnjan-Pazdigrad i Smjernicama za rad školskih knjižnica u uvjetima bolesti COVID-19.

U Splitu, 08.rujna.2020.

Pripremila: Jelena Poljak, mag. bibl.

stručni suradnik knjižničar